Notificare privind protecția datelor cu caracter personal
ASOCIAȚIA CLUB SPORTIV „BASCHET STAR”
Str. Dobreștilor nr. 4, bl. PC10, ap. 8, Oradea, România
1. Informații generale
a) Introducere
Prezenta notificare privind protecția datelor are scopul de a vă informa cu privire la prelucrarea datelor dumneavoastră cu caracter personal, în calitate de părinte/reprezentant legal, precum și a datelor minorului/minorei, ca urmare a participării acestuia/acesteia la activitățile sportive organizate de Asociația Club Sportiv „Baschet Star”, în conformitate cu Regulamentul (UE) 2016/679 – Regulamentul General privind Protecția Datelor (GDPR).
b) Operatorul de date
Operatorul de date este Asociația Club Sportiv „Baschet Star”, cu sediul în Oradea, Str. Dobreștilor nr. 4, bl. PC10, ap. 8. Clubul este responsabil pentru prelucrarea datelor cu caracter personal conform legislației aplicabile.
c) Responsabilul cu protecția datelor
Pentru întrebări sau solicitări privind protecția datelor, ne puteți contacta la adresa de e-mail: dataprotection@baschetstar.ro.

2. Informații privind prelucrarea datelor
a) Înscrierea ca membru simpatizant
Datele personale colectate prin Fișa de înscriere (contractul între părți) includ: datele părintelui/tutorelui (nume, prenume, adresă, telefon, e-mail) și datele minorului (nume, prenume, data nașterii, înălțime, greutate, stare de sănătate, mărimi echipament). Aceste date sunt necesare pentru:
· participarea la activitatea sportivă organizată de club;
· comunicarea programului de antrenamente, competiții, informări generale;
· repartizarea în grupa sportivă potrivită;
· alegerea echipamentului;
· înscrierea la competiții oficiale și amicale;
· gestionarea deplasărilor interne și internaționale (transport, cazare, trecere frontieră, control antidoping).
Temei legal: art. 6 alin. (1) lit. b) GDPR; pentru datele sensibile (sănătate), art. 9 alin. (2) lit. a) GDPR (consimțământ).
b) Legitimarea sportivilor
Pentru eliberarea și prelungirea licenței sportive de către Federația Română de Baschet, sunt prelucrate: fotografia sportivului, certificatul de naștere, adeverința medicală.
Temei legal: art. 6 alin. (1) lit. b) GDPR; art. 9 alin. (2) lit. a) GDPR.
c) Promovare și marketing
Pe baza consimțământului, putem utiliza imaginea foto/video a sportivului în echipamentul clubului, pe website-ul https://baschetstar.ro și pe rețelele sociale oficiale, în scopul promovării rezultatelor sportive.
Temei legal: art. 6 alin. (1) lit. a) GDPR.
d) Perioada pre-contractuală
Până la completarea Fișei de înscriere, datele furnizate de părinte și minor sunt procesate exclusiv în baza consimțământului exprimat.
Temei legal: art. 6 alin. (1) lit. a) GDPR.
e) Destinatarii datelor
Datele pot fi transmise către:
· Federația Română de Baschet, Asociația Județeană de Baschet;
· Ministerul Tineretului și Sportului, COSR, ANAD;
· unități medicale (în special pentru vizele medicale);
· unități de cazare, firme de transport și puncte de frontieră (pentru deplasări);
· furnizorii de servicii contabile;
· autorități publice (ex. Consilii Locale/Județene) în vederea obținerii finanțărilor.
Se vor lua măsuri pentru ca toți destinatarii să respecte legislația europeană privind protecția datelor.
f) Obligatorietatea furnizării datelor și durata păstrării
Furnizarea următoarelor date este obligatorie pentru încheierea contractului și desfășurarea activității:
· datele de contact ale părintelui;
· datele de identificare și fiziologice ale minorului;
· documente pentru licențiere (certificat naștere, fotografie, adeverință medicală);
· date pentru deplasări (pașaport, acord parental);
· date pentru intervenții medicale (certificat naștere).
Datele vor fi păstrate până la încetarea calității de membru și predarea licenței sportive sau mai departe, dacă există obligații legale de arhivare (ex. fiscale).

3. Drepturile dumneavoastră
Aveți următoarele drepturi, pe care le puteți exercita gratuit, contactând responsabilul cu protecția datelor la adresa dataprotection@baschetstar.ro:
· Dreptul de acces (art. 15 GDPR);
· Dreptul la rectificare (art. 16 GDPR);
· Dreptul la ștergere (art. 17 GDPR);
· Dreptul la restricționarea prelucrării (art. 18 GDPR);
· Dreptul la portabilitate (art. 20 GDPR);
· Dreptul la opoziție (art. 21 GDPR);
· Dreptul de retragere a consimțământului (art. 7 GDPR – retragerea nu afectează legalitatea anterioară);
· Dreptul de a depune plângere la Autoritatea Națională de Supraveghere a Prelucrării Datelor cu Caracter Personal (art. 77 GDPR).

Asociația Club Sportiv „Baschet Star” își rezervă dreptul de a actualiza această notificare în funcție de modificările legislative. În cazul în care prelucrările viitoare necesită un nou consimțământ, veți fi informat și consultat în prealabil.

